"Jaaka e le karolo ya dintlha tse go buisanweng ka tsona, Kabinete e sekasekile katlholo ya Kgotlatshekelokgolo ya North Gauteng e e rebotsweng ke Moatlhodi Norman Davis ka Labobedi, 2 Seetebosigo 2020, eo e kaileng fa melaokiletso ya go sekega nakwana ga ditiro tsa ka fa nageng mabapi le COVID-19 mo kgatong ya boraro le ya bone di sa latele molaotheo ebile di se mo molaong.1 Morago ga go bona kgakololo ya molao le go reetsa ditshwaelo di le dintsi tse di dirilweng ke maloko a karolo ya molao fa ba tsibogela katlholo eno, Kabinete e nagana gore kgotlatshekelo e nngwe e ka tla ka tshweetso e e farologaneng le ya ga jaana."